Meldorf

Meldorf (lavtysk: Möldörp eller Meldörp, folkemunne: Melle) er en kommune i Ditmarsken i delstaten Schleswig-Holstein i Tyskland. Fra 2008 er Meldorf administrasjonssentrum i Midtre Ditmarskens amt etter tidligere å ha vært amtsfri by. Meldorf fikk bystatus allerede i 1256, og inntil den ditmarskske bonderepublikkens fall i 1559 var byen å regne som regionens hovedstad. I dag er byen Ditmarskens tredje største. 31. mars 2010 hadde Meldorf 7 423 innbyggere.
 Historie 
Tallrike arkeologiske funn fra tidlig vikingtid har blitt gjort i området, herunder den kjente Meldorf-fibulaenhttps://web.archive.org/web/20070403023400/http://www.hf.uib.no/i/nordisk/handbok/illustrasjonar/Ill-3-5_(Meldorf-fibula).jpg funnet i 1979, en fibula med fire bokstaver fra det 1. århundre hvis betydning er uklar. Fibulaen kommer antagelig fra en kvinnes branngrav.

I 1076 nevner Adam av Bremen at hovedkirken i Ditmarsken ligger i Meldorf. Stedet fikk bystatus i 1265 og fungerte i lang tid som hovedstad i den selvstendige bonderepublikken som var alliert med Hansaforbundet. Byen ble stormet av kong Hans av Danmark, Norge og Sverige 13. februar 1500, idet kongen forsøkte å erobre republikken. Året før hadde han i landdagen i Rendsburg forlangt at ditmarskerne skulle inngå i hans kongedømme og skatte 15.000 Mark årlig. Meldorf falt så å si uten kamp, siden alle som kunne, hadde flyktet og trukket seg tilbake bak en gammel skanse, på plattysk kalt Dusenddüwelswarf (høytysk: Tausendteufelswall = tusendjevlemuren) ved Hemmingstedt. Denne skansen sperret i første omgang veien for den fremrykkende hæren.https://www.welt.de/geschichte/article157901855/Unheimliche-Waffe-brachte-Bauernpack-den-Sieg.html

De 130 som var for syke eller gamle til å slå følge, ble drept av kong Hans' leiesoldater, kjent som «den svarte garde».http://www.kriegsreisende.de/neuzeit/schwarze-garde.htm Fire tusen av dem førte han med seg, og de slo seg ned i Meldorf. Flere tiår senere ble det avholdt årlige sjelemesser for de 130 sivile som ble drept i massakren.Øystein Hellesøe Brekke: Knut Alvssons krig (s. 68), forlaget Vigmostad Bjørke, Bergen 2017, ISBN 978-82-419-1453-8

Den danske hæren var selvsikker og uorganisert, og ble slått av en mye mindre bondehær i slaget ved Hemmingstedt samme år. Det sies at den opprinnelige dannebrogsfanen fra slaget ved Lyndanisse i 1219 ble erobret av de seirende ditmarskerne ved Hemmingstedt A.D. Jørgensen: Undersøgelser vedrørende Danebroge, 1887 og deretter hengt opp i kirken i Meldorf, alternativt i kirken i Wöhrden; Kai Flor: Om Dannebrog jeg ved. Dannebrogs Historie men ingen har noen formening om hvor den kan ha blitt av i senere tid. I 1559 ble imidlertid republikken overvunnet av Danmark og Holstein, og Meldorf mistet statusen som hovedstad. Hovedstaden ble flyttet til byen Heide, som hadde utviklet en større økonomi. I 1598 mistet Meldorf tillike bystatusen, men fikk senere tilbake denne i 1870.

I katolsk tid lå det et dominikanerkloster i Meldorf. Klosteret kom senere i bruk som skole.

Frem til 1970 var byen administrasjonssentrum i Sør-Ditmarsken krets.

 Kjente personer fra Meldorf 
 Heinrich Christian Boie (1744–1806), forfatter.
 Friedrich Boie (1789–1870), ornitolog, entemolog og jurist.
 Heinrich Boie (1794–1827), zoolog.
 Olaus Henrici (1840–1918), matematiker.
 Sönke Sönksen (1938–), rytter

 Referanser 

 Eksterne lenker 


Kategori:Kommuner i Ditmarsken